12. ΒΑΣΙΛΙΚΟΝ ΔΙΑΤΑΓΜΑ της 19 Ιουν./13 Ιουλ. 1948 Περί τροποποιήσεως και συμπληρώσεως του από 14.5.1934 Δ/τος «περί ύψους οικοδομών Αθηνών και Περιχώρων». ΄Εχοντες υπ’ όψιν τας κειμένας διατάξεις, ιδία τας του άρθρ. 9 του Ν.Δ. της 23/7/1923 «περί σχεδίων πόλεων», ιδόντες τας υπ’ αριθ. 262 και 319 ε.έ. συμφώνους γνωμοδοτήσεις του Συμβουλίου των Δημοσίων Έργων, ως και την υπ’ αριθ. 190 ε.έ. σύμφωνον γνωμοδότησιν του Συμβουλίου Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Τροποποιούμεν και συμπληρούμεν το από14 Μαΐου 1954 Δ/μα «περί ύψους οικοδομών Αθηνών και Περιχώρων» ως εξής: Άρθρ.1-2.(Αντικαθίσταται η παρ. 8 του άρθρ. 2 και προστίθενται εδάφια εις την παρ. 1 του άρθρ. 4 Β.Δ. 14/22 Μαΐου 1934). Άρθρ.3.-«1.Το κατά το εδάφ. 1 της παρ. 1 του άρθρ. 93 του από 3 Απρ. 1929 Διατάγματος «περί Γενικού Οικοδομικού Κανονισμού του Κράτους» ύψος ισογείου από 3,50 μ. ορίζεται εις 3,20 μ.». Το άρθρ. 3 αντικατεστάθη ως άνω δια του άρθρου μόνου παρ. 1 Β.Δ.20/24 Απρ. 1951. Άρθρ.4.-«1.Εις όλους γενικώς τους τομείς της πόλεως επιτρέπεται αύξησις του κατά την πρόσοψιν καθοριζομένου ύψους μέχρι 5% αυτού, εφ’ όσον δια της επαυξήσεως ταύτης σκοπείται και επιτυγχάνεται η συμπλήρωσις μέχρι του ελαχίστου επιτρεπομένου ύψους του δυναμένου να προστεθή τελευταίου επί της όψεως ορόφου, ή και εφ’ όσον η επαύξησις αύτη χρησιμοποιείται εις την επαύξησιν του ελαχίστου επιτρεπομένου ύψους ενός ή περισσοτέρων ορόφων της οικοδομής δια λόγους εσωτερικής αρχιτεκτονικής εμφανίσεως». 2.Επίσης δια τον αυτόν εν τη ανωτέρω παραγράφω αναφερόμενον σκοπόν επιτρέπεται γενικώς αύξησις του απολύτως εν εσοχή μεγίστου ήδη επιτρεπομένου ύψους της οικοδομής μέχρι 10% αυτού. 3.«Η κατά την ανωτέρω παρ. 2 επαύξησις δέον να περιορίζηται μέχρις αποστάσεως από του οπισθίου ορίου ίσης προς το 1/4 του επιτρεπομένου δια του παρόντος μεγίστου εν εσοχή ύψους του κτιρίου, δυναμένη όμως εν πάση περιπτώσει να εξικνήται μέχρι βάθους 15 μέτρων από της προσόψεως». Η παρ. 3 αντικατεστάθη ως άνω δια του άρθρου μόνου παρ. 2 Β.Δ. 20/24 Απρ. 1951. «5.Η κατά τας ανωτέρω παρ. 1 και 2 επαύξησις δεν έχει εφαρμογήν εις την κατά το άρθρ. 7 του Β.Δ/τος της 14 Μαΐου 1934, «περί ύψους οικοδομών κλπ.» έκτασιν ουδ’ εις τας περιπτώσεις, καθ’ ας, εντός των κατά το άρθρ. 1 του αυτού Β.Δ/τος τομέων, τα ύψη ορίζονται βάσει ειδικών διατάξεων και ουχί βάσει των γενικώς δι’ έκαστον τομέα ισχυουσών τοιούτων». Η παρ. 5 προσετέθη δια του άρθρου μόνου παρ. 3 Β.Δ. 20/24 Απρ. 1951. (Παραγρ. 4 δεν υπήρχε). Άρθρ.5.-(Κατηργήθη δια του Β.Δ. 20/24 Απρ. 1951). Άρθρ.6.-(Κατηργήθη δια του άρθρ. 127 Ν.Δ. 8/1973, τόμ. 23Α σελ. 361). Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 